ไทยพาณิชย์รับบริจาคเงินช่วยญี่ปุ่น
แบงก์ไทยพาณิชย์เปิดรับบริจาคช่วยผู้ประสบภัยในญี่ปุ่นโดยไม่คิดค่าธรรมเนียมการโอน พร้อมรับสิทธิประโยชน์ทางภาษี
14 มี.ค. 2554

แบงก์ไทยพาณิชย์เปิดรับบริจาคช่วยผู้ประสบภัยในญี่ปุ่นโดยไม่คิดค่าธรรมเนียมการโอน พร้อมรับสิทธิประโยชน์ทางภาษี
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ เปิดเผยว่า ธนาคารไทยพาณิชย์ เปิดรับบริจาคเงินเพื่อนำไปให้ความช่วยเหลือผู้ประสบภัยในประเทศญี่ปุ่น ผ่านช่องทางสาขาของธนาคาร และเครื่องเอทีเอ็มทั่วประเทศ บัญชีเดินสะพัดชื่อบัญชี  “มูลนิธิสยามกัมมาจล-ไทยพาณิขย์เพื่อผู้ประสบภัย” เลขที่ 111-3-90911-5 หรือบริจาคผ่านเครื่อง ATM เลือกหมวดอื่น ๆ / บริจาคการกุศล 
ทั้งนี้ ผู้บริจาคสามารถส่งสำเนาการโอนเงิน พร้อมแจ้งชื่อ ที่อยู่ หมายเลขโทรศัพท์ และส่งโทรสาร มาที่  02-544-1040 เพื่อธนาคารจะจัดส่งใบเสร็จรับเงินให้กับผู้บริจาคเงิน สำหรับนำไปใช้ในสิทธิประโยชน์ทางภาษีต่อไป  "เหตุการณ์แผ่นดินไหว และสึนามิ ในญี่ปุ่น ก่อให้เกิดคลื่นสึนามิทำลายชีวิต และทรัพย์สินของคนญี่ปุ่นอย่างใหญ่หลวง  นับเป็นความสูญเสียและสร้าง ความเศร้าเสียใจให้กับมวลมนุษยชาติเป็นอย่างมากดังนั้น ธนาคารไทยพาณิชย์ ขอร่วมเป็นส่วนหนึ่งในองค์กรที่เปิดรับน้ำใจคนไทยส่งผ่านความช่วยเหลือไปยังผู้ประสบภัย" นางกรรณิกา กล่าว